text: Sultestrejker for at få sex
  09 marts 2012 kl. 10.00
  John Knudsen er gået i sultestrejke i Anstalten ved Herstedvester i protest over, at han ikke må have sex i fængslet. John Knudsen har fået livsvarigt fængsel for sex-drab.
  Den 47-årige John Knudsen er gået i sultestrejke, fordi fængslet har nægtet ham ret til sex med sin nye kæreste, skriver Ekstra Bladet.
  John Knudsen sidder i fængsel på livstid for det makabre drab på Kirsten Bay Andersen i Haderslev.
  I september 2009 voldtog han hende. Siden kvalte han hende og smed hende i Haderslev fjord.
  Mens han har siddet i fængsel, har han fået en kæreste.
  Ifølge Ekstra Bladet har fængslet nægtet ham at have sex med kæresten, og det har fået ham til at gå i sultestrejke.
  